Erik Bencke
Erik Bencke, 1910-94, dansk tegner. Han blev uddannet hos maleren Folmer Bonnén og på Academy of Art Advertising, San Francisco, USA. Efter ansættelser på Gutenberghus og Politikens tegnestue oprettede han 1937 eget reklamebureau. Fra 1951 drev han selvstændig virksomhed med salg af egne vittighedstegninger i aviser og blade i først og fremmest Danmark, Sverige og Norge under signaturerne Bencke, Emile og Martin.
I 1987 modtog Erik Bencke som den første af en række danske tegnere Cross Prisen, Danske Bladtegneres ærespris.